Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: rendelkezések, hanem az államot — a kötelezõ egészségbiztosítás ellátásairól szóló 1997. évi LXXXIII. törvény
Paragraph Index: 763

rendelkezések, hanem az államot — a kötelezõ egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) alapján — a biztosítottakat megilletõ egészségügyi ellátások intézményi feltételeinek megteremtése körében terhelõ kötelezettség teljesítését biztosító szabályok. Az állam e feladatának az Eszt. szabályai szerint úgy tesz eleget, hogy elõírja az egészségbiztosítás szerveinek szerzõdéskötési kötelezettségét a helyi önkormányzatok által fenntartott, valamint a többségi állami tulajdonban levõ egészségügyi szolgáltatók által az ellátási felelõsség körében nyújtott szolgáltatások tekintetében. Az azt meghaladó szolgáltatások esetén az egészségügyi ellátási rendszer fejlesztését szolgáló, a törvényben meghatározott preferenciák, valamint az egészségbiztosítási alap gazdasági lehetõségeinek figyelembevételével, — jogszabályban meghatározott, kötött eljárási (pályázati) rendben — egyedi mérlegelés alapján történik az egészségbiztosítás által finanszírozott szolgáltatók, szolgáltatások meghatározása. Amint arra az Alkotmánybíróság már az Abh1.-ben és az Abh2.-ben is rámutatott, a rendszerváltást követõen az egészségügyi ellátás rendszere jelentõsen átalakult. Egészségügyi szolgáltatásokat nem kizárólag államigazgatási szervek és helyi önkormányzatok által fenntartott szolgáltatók nyújtanak. Szerepet kaptak az egészségügyi ellátásban az egyházak, alapítványok, vállalkozások is. (ABH 1995, 390., 391—392.; ABH 1996, 173., 182—183.) Az egészségbiztosítás rendszerébe való befogadás szabályozása „szektorsemleges”, az Eszt. 4. § (2)—(3) bekezdésében megállapított szabályok tulajdoni formától és a fenntartótól függetlenül minden az egészségügyi szakellátás körében szolgáltatást nyújtó szolgáltatóra vonatkoznak, amely az Eszt. 2. §-ában, illetõleg 5. §-ában szabályozott ellátási kötelezettségen túli egészségügyi szolgáltatást nyújt. Ez a „szektorsemleges” szabályozás azt hivatott biztosítani, hogy a helyi önkormányzatok által önként vállalt ellátási feladatok tekintetében az önkormányzatok által fenntartott egészségügyi intézmények, más egészségügyi szolgáltatókkal azonos esélyekkel, azonos jogi pozícióban vegyenek részt az egészségbiztosítási finanszírozás pályázati rendszerében. Mindezek alapján az Alkotmánybíróság megállapította, hogy az Eszt. 2—5. §-ai nem sértik az Alkotmány 43. §

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes